Þríþraut hefur sjaldan verið vinsælli en þessa dagana . Margar keppnir hafa verið haldnar á landinu í sumar og einhverjar eftir . Nokkrir keppendur hafa svo einnig farið erlendis til að sækja stærri keppnir heim . Í þríþraut er keppt í sundi , hlaupum og á hjóli og eru ýmsar vegalengdir farnar eftir því hverskonar keppni er í boði . Í Sprettþraut ( super sprint ) er keppt í 400 m sundi , 10 km á hjóli og 2,5 km hlaup Í Hálfólympískri þraut ( sprint distance ) er keppt í 750 m í sundi , 20 km á hjóli og 5 km hlaupi . Í Ólympísk þríþraut ( olympic distance ) eru það 1500 m í sundi , 40 km hjól og 10 km hlaup . Í Hálfum járnkarli ( Half Ironman ) eru það 1900 m sund , 90 km hjól og 21.1 km hlaup Í Járnkalli ( Ironman ) eru það 3,8 km sund , 180 km hjól og 42.2 km hlaup Einnig eru í boði ýmsar keppnir sem eru einungis með tveimur af þessum þremur greinum . Á heimasíðu Þríþrautarnefndar ÍSÍ er að finna upplýsingar um allar keppnir sem haldnar eru á Íslandi sem og félög sem hægt er að æfa með og þá er bara að byrja að koma sér í keppnisform .